«Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ-нің 2025 жыл және 2026 жылдың 5 айы кезеңіндегі қызметіндегі сыбайлас жемқорлық тәуекелдеріне ішкі талдау жүргізу туралы АНЫҚТАМАЛЫҚ ТАЛДАУ

Осакаровка кенті 							03.08.2026 ж.
«Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ қызметіндегі сыбайлас жемқорлық тәуекелдеріне ішкі талдау жүргізу 2026 жылғы 22 мамырдағы №13/1 басшының бұйрығымен бекітілген.
Талданатын кезең: 2025 жыл және 2026 жылдың 5 айы.
Талдау жүргізілген кезең: 2025 жылғы 28 мамырдан 2026 жылғы 8 шілдеге дейін.
«Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ басшысының 2026 жылғы 22 мамырдағы №13/1 бұйрығымен сыбайлас жемқорлық тәуекелдеріне ішкі талдау жүргізу жөніндегі жұмыс тобы мынадай құрамда құрылды:
Жұмыс тобының төрағасы:
Шалабаева Насып Тукеновна – «Осакаров ауданының ТКШ, ЖК, АЖ және ТҮИ бөлімі» ММ басшысының м.а.
Жұмыс тобының мүшелері:
Айтжанова Асель Сериковна – «Осакаров ауданының ТКШ, ЖК, АЖ және ТҮИ бөлімі» ММ бас маманы. 
Хатшы:
Сыздықова Инара Маратовна – «Осакаров ауданының ТКШ, ЖК, АЖ және ТҮИ бөлімі» ММ маманы.
Ішкі талдау жүргізу барысында ақпарат көздері ретінде құқықтық актілер мен ішкі құжаттар, мемлекеттік мекемелер мен мемлекеттік кәсіпорындардың қызметі туралы статистикалық есептілік, бұрын жүргізілген тексерулердің нәтижелері, заңды және жеке тұлғалардың өтініштері және басқа да ақпараттар пайдаланылды.
Сыбайлас жемқорлық тәуекелдеріне ішкі талдау мынадай бағыттар бойынша жүргізілді:
1. талдау объектісінің қызметін реттейтін заңнамадағы сыбайлас жемқорлық тәуекелдерін анықтау; 
2. талдау объектісінің қызметіндегі персоналды басқару, мүдделер қақтығысын реттеу, мемлекеттік қызметтер көрсету және ұйымдастырушылық-басқарушылық қызметтен туындайтын өзге де мәселелер бойынша сыбайлас жемқорлық тәуекелдерін анықтау. 

1. Персоналды басқару, оның ішінде сыбайлас жемқорлық тәуекелдеріне бейім лауазымдарды айқындау
2025 жылғы 1 қаңтардағы жағдай бойынша «Осакаров ауданының ТКШ, ЖК, АЖ және ТҮИ бөлімі» ММ мемлекеттік қызметшілерінің штаттық саны 5 адамды құрады. 2025 жылғы 31 желтоқсандағы және 2026 жылдың 5 айындағы жағдай бойынша мемлекеттік қызметшілердің нақты саны 4 адамды құрады.
ҚР 2017 жылғы 25 желтоқсандағы №120-VI Кодексі «Салық және бюджетке төленетін басқа да міндетті төлемдер туралы» (Салық кодексі), ҚР 2015 жылғы 23 қарашадағы №416-V «Мемлекеттік қызмет туралы» Заңы, ҚР 2001 жылғы 23 қаңтардағы №148 «Қазақстан Республикасындағы жергілікті мемлекеттік басқару және өзін-өзі басқару туралы» Заңы, ҚР Үкіметінің 2021 жылғы 30 маусымдағы №451 қбп «Саяси және әкімшілік мемлекеттік қызметшілердің еңбегіне ақы төлеудің кейбір мәселелері туралы» қаулысы, ҚР Үкіметінің 2015 жылғы 31 желтоқсандағы №1193 «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» қаулысы зерделенді.
Персоналды басқару, оның ішінде сыбайлас жемқорлық тәуекелдеріне бейім лауазымдарды айқындау бөлігінде:
Теріс себептер бойынша жұмыстан шығарылғандар жоқ. Барлық мемлекеттік қызметшілер атқаратын лауазымдарына қойылатын біліктілік талаптарына сәйкес келеді, сондай-ақ белгіленген мерзімдерде біліктілікті арттыру курстарынан өткен.
Бұрын сыбайлас жемқорлық құқық бұзушылықтары мен қылмыстық құқық бұзушылықтар жасаған адамдарды жұмысқа қабылдау фактілері тіркелмеген.
Басшылардың жақын туыстарын жұмысқа қабылдау фактілері анықталған жоқ.
Бөлім қызметкерлерін тағайындау заңнамаға сәйкес прокуратура және ұлттық қауіпсіздік органдарының арнайы тексеруінен кейін жүзеге асырылады.
Мемлекеттік қызметшілердің сыбайлас жемқорлыққа қарсы шектеулерді сақтау бөлігінде:
Мемлекеттік қызметшілер акционер болып табылмайды, пайлары, сондай-ақ тіркелген жеке кәсіпкерлігі мен ЖШС-лері жоқ.
Мемлекеттік мекемеде коммерциялық ұйымдардың құрылтайшылары болып табылатын, сондай-ақ олардың басқару органдарына кіретін мемлекеттік қызметшілер жоқ.
Қызметкерлерді сыйлықақымен марапаттау, материалдық көмек көрсету және лауазымдық айлықақыларына үстемеақылар белгілеу мәселелері ашық түрде жүргізіледі. Талданатын кезеңде қызметкерлер тарапынан шағымдар түскен жоқ.
Тәртіптік практиканы мониторингтеу барысында:
· мемлекеттік қызметке кір келтіретін құқық бұзушылықтар үшін әкімшілік және тәртіптік жауапкершілікке, сондай-ақ қызметтік әдеп қағидаларын бұзғаны үшін тәртіптік жауапкершілікке тартылғандар жоқ; 
· мемлекеттік қызметшілер тарапынан сыбайлас жемқорлық қылмыстары мен құқық бұзушылықтарын жасау фактілері жоқ. 

2025 жылғы тексерулердің нәтижелері
1. Тұрғын үй саласы
Осакаров ауданының прокуратурасы 2017–2025 жылдар аралығында жалға берілетін тұрғын үйді ұсыну саласындағы заңнаманың жүйелі түрде бұзылғанын анықтады.
Негізгі анықталған бұзушылықтар:
· кезекте тұрған азаматтардың тізімдері белгіленген мерзімдерді бұза отырып жарияланған және баспа басылымдарында орналастырылмаған; 
· 2024 жылы жетім балаларға 36 пәтердің тек 5-еуі (13,9%) берілген, бұл белгіленген кемінде 20 пайыздық талапқа сәйкес келмейді; 
· кезекте тиісті мәртебесінен айырылған, қайтыс болған немесе белгіленген санаттарға сәйкес келмейтін адамдар болған; 
· жалға алушылардың тұрғын үй төлемдері бойынша жалпы сомасы 8 196 200 теңге берешегі қалыптасқан, оны өндіріп алу бойынша шаралар уақтылы қабылданбаған; 
· тұрғын үй комиссиясы хаттамаларын есепке алу және нөмірлеу тәртібін бұзу фактілері анықталған; 
· жауапты лауазымды тұлғалар тарапынан тиісті бақылау болмаған. 
Тексеру қорытындысы бойынша бас маман Айтжанова А.С.-ға басшының 2025 жылғы 5 маусымдағы №22-л бұйрығымен ескерту түріндегі тәртіптік жаза қолданылды.
Сыбайлас жемқорлық тәуекелі: азаматтарды тұрғын үй кезегіне қоюға, жалға берілетін тұрғын үйді бөлуге және мемлекеттік тұрғын үй қорынан беруге тиісті бақылаудың болмауы жекелеген азаматтарға негізсіз артықшылықтар беруге, кезектілік тәртібін бұзуға және тұрғын үй комиссиясының шешімдерін қабылдау кезінде ашықтықтың болмауына жағдай жасауы мүмкін.
Сыбайлас жемқорлық тәуекелдерін жою бойынша ұсынылатын шаралар:
1. Кезекте тұрған азаматтар туралы мәліметтерді тұрақты түрде өзектендіру, олардың тұрғын үй алу құқығын және белгіленген санатқа сәйкестігін тексеру, сондай-ақ белгіленген кезектілікті сақтау арқылы азаматтарды кезекке қою және жалға берілетін тұрғын үйді бөлудің ашықтығы мен объективтілігін қамтамасыз ету. 
2. Тұрғын үйге мұқтаж азаматтардың және тұрғын үй алған азаматтардың тізімдерін заңнамада белгіленген тәртіппен уақтылы жариялауды қамтамасыз ету. 
3. Жалға алу төлемдері бойынша берешекті уақтылы өндіріп алуға және борышкерлерге қатысты заңнамада көзделген шараларды қабылдауға жүйелі бақылауды қамтамасыз ету, сондай-ақ көрсетілген талаптардың сақталуына жауапты лауазымды тұлғаларды айқындау. 
2. Су тасқыны кезеңіне дайындық
Осакаров ауданының прокуратурасы жергілікті атқарушы органдардың су тасқыны кезеңіне дайындығы бойынша заңдылықтың сақталуына жүргізілген тексеру нәтижесінде 2025 жылғы 25 ақпанда №2-0818-25-00166 заңдылықты бұзушылықтарды жою туралы ұсыну енгізді.
Негізгі анықталған бұзушылықтар:
· мердігерлер су өткізу құбырларын уақтылы тазаламаған; 
· көшелер мен елді мекендерден қар шығару жұмыстары толық көлемде орындалмаған; 
· арықтар мен су өткізу құрылыстары толық тазартылмаған; 
· барлық жерде еріген қар суын бұруға арналған қар траншеялары мен каналдарын жасау жұмыстары жүргізілмеген; 
· инертті материалдар мен қаптар жеткіліксіз дайындалған. 
Тексеру қорытындысы бойынша бас маман Шалабаева Н.Т.-ға аудандық маңызы бар жолдардағы су өткізу құбырларын тазалау жұмыстарына тиісті бақылаудың болмауына байланысты лауазымдық міндеттерін тиісінше орындамағаны үшін басшының 2025 жылғы 20 наурыздағы №11-л бұйрығымен сөгіс түріндегі тәртіптік жаза қолданылды.
Сыбайлас жемқорлық тәуекелі: мердігер ұйымдардың су өткізу құбырларын уақтылы және сапалы тазалауына тиісті бақылаудың болмауы іс жүзінде орындалмаған немесе тиісінше орындалмаған жұмыстарды негізсіз қабылдауға және ақы төлеуге жағдай жасауы мүмкін.
Сыбайлас жемқорлық тәуекелдерін жою бойынша ұсынылатын шара:
Аудандық маңызы бар жолдардағы су өткізу құбырларын уақтылы әрі сапалы тазалауға міндетті бақылауды қамтамасыз ету.
2026 жылдың 5 айындағы тексерулердің нәтижелері
1. Мемлекеттік сатып алулар
Аудан прокуратурасы «Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ қызметіндегі мемлекеттік сатып алуды жүзеге асырудың заңдылығына талдау жүргізу барысында мемлекеттік сатып алу туралы заңнаманы бұзу фактілерін анықтады.
Негізгі анықталған бұзушылықтар:
· жалпы сомасы 73,5 млн теңгені құрайтын үш шарт төтенше жағдай режимі тиісті түрде енгізілместен бір көзден алу тәсілімен жасалған; 
· 2025 жылғы 8 қыркүйектегі №60 шарт бойынша жұмыстардың нақты аяқталуына дейін, яғни 2025 жылғы 15 қыркүйекте ақы төленген, ал жұмыстар 26 қыркүйекке дейін жалғасқан; 
· орындалған жұмыстарға ақы төлеу тәртібі бұзылып, өнім берушіге негізсіз артықшылық берілген; 
· шарттық міндеттемелердің орындалуына бақылау жеткіліксіз болған. 
Қызметтік тергеу қорытындысы бойынша «Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ басшысы С. Бекенбаевқа қатаң тәртіптік жауапкершілік – қызметіне толық сәйкес еместігі туралы ескерту түрінде жаза қолданылды.
Сыбайлас жемқорлық тәуекелі: мемлекеттік сатып алуды бір көзден алу тәсілін жеткілікті құқықтық негіздерсіз қолдану және жұмыстар нақты аяқталғанға дейін ақы төлеу жекелеген өнім берушілерге негізсіз артықшылық беруге және бюджет қаражатын тиімсіз жұмсауға жағдай жасайды.
Сыбайлас жемқорлық тәуекелдерін жою бойынша ұсынылатын шара:
Мемлекеттік сатып алу тәсілін таңдаудың негізділігіне қатаң бақылауды қамтамасыз ету, заңнамада көзделген негіздер болмаған жағдайда бір көзден алу тәсілімен сатып алуды қолдануға жол бермеу, тиісті мән-жайларды құжаттамалық түрде растауды қамтамасыз ету, сондай-ақ шарттық міндеттемелердің нақты орындалуына тиісті бақылау орнатып, тауарлар, жұмыстар мен көрсетілетін қызметтер толық орындалып, қабылданғанға дейін ақы төлеуге жол бермеу.
2. Мемлекеттік мүлікті пайдалану
Аудан прокуратурасы жергілікті атқарушы органдардың мемлекеттік қызмет және сыбайлас жемқорлыққа қарсы заңнаманы сақтауына, оның ішінде мемлекеттік мүлікті жеке мақсатта пайдалану фактілерін анықтауға 2024–2025 жылдар және ағымдағы жылдың өткен кезеңі бойынша талдау жүргізді.
Негізгі анықталған бұзушылықтар:
қызметтік автокөлікті жұмыс уақытынан тыс уақытта жеке мақсатта пайдалану фактілері анықталған; 
· мемлекеттік мүлік мақсатқа сай емес пайдаланылған; 
· қызметтік автокөлікті пайдалануға басшы тарапынан тиісті бақылау болмаған. 
Тексеру қорытындысы бойынша мемлекеттік мекеменің жүргізушісі Мырзахан А.Н.-ға қызметтік автокөлікті жұмыс уақытынан тыс уақытта пайдаланғаны үшін сөгіс түріндегі тәртіптік жаза қолданылды.
Бөлім басшысы Бекенбаев С.С.-ға қызметтік автокөлікті пайдалануға тиісті бақылау жасамағаны үшін сөгіс түріндегі тәртіптік жаза қолданылды.
Сыбайлас жемқорлық тәуекелі: мемлекеттік мүлікті пайдалануға тиісті бақылаудың болмауы қызметтік автокөлікті жеке мақсатта пайдалануға жағдай жасайды.
Сыбайлас жемқорлық тәуекелдерін жою бойынша ұсынылатын шара:
Қызметтік автокөлікті пайдалануға бақылауды күшейту, оның ішінде жол парақтарын жүргізу және қозғалыс маршруттарын есепке алу арқылы бақылауды қамтамасыз ету, қызметтік автокөліктерді жұмыс уақытынан тыс уақытта және жеке мақсатта пайдалануға жол бермеу.
3. Тұрғын үй мәселелері
Аудан прокуратурасы бөлім қызметіндегі тұрғын үй мәселесі бойынша талдау жүргізді.
Негізгі анықталған бұзушылықтар:
· мемлекеттік тұрғын үй қорындағы 5 пәтерді заңсыз пайдалану, оның ішінде үшінші тұлғаларға жалға беру фактілері анықталған; 
· мемлекеттік тұрғын үйді пайдалануға тиісті бақылау қамтамасыз етілмеген; 
· жалға алушылардың жалдау төлемдері бойынша жалпы сомасы 16 382 550 теңге берешегі қалыптасқан, бұл берешекті өндіріп алу бойынша уақтылы шаралар қабылданбаған; 
· тұрғын үй алу кезегінде тиісті мәртебесін жоғалтқан, оның ішінде қайтыс болған және мемлекеттік қызметші болып табылмайтын адамдар тұрған; 
· халықтың әлеуметтік осал санаттарының тұрғын үй алу құқықтарын қамтамасыз ету кезінде бұзушылықтарға жол берілген; 
· Гагарин көшесіндегі реконструкцияланған үйлерде тұрғылықты жері бойынша тіркелмеген 30 отбасы тұрады, бұл тұрғын үйді жекешелендіруге кедергі келтіреді; 
· жауапты лауазымды тұлғалар тарапынан тиісті бақылау болмаған. 
Тексеру қорытындысы бойынша «Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ басшысына коммуналдық тұрғын үй қорындағы тұрғын үйді пайдалануға және жалдау төлемдерінің жергілікті бюджетке уақтылы түсуіне тиісті бақылау жасамағаны үшін сөгіс түріндегі тәртіптік жаза қолданылды.
Сыбайлас жемқорлық тәуекелі: мемлекеттік тұрғын үй қорын бөлуге және пайдалануға тиісті бақылаудың болмауы тұрғын үй-жайларды заңсыз беруге және пайдалануға, жекелеген адамдарды тұрғын үй алу кезегінде негізсіз сақтауға және оларға құқыққа сыйымсыз артықшылықтар беруге жағдай жасауы мүмкін.
Сыбайлас жемқорлық тәуекелдерін жою бойынша ұсынылатын шара:
Мемлекеттік тұрғын үй қорындағы тұрғын үйді заңды түрде беру мен пайдалануға жүйелі бақылауды қамтамасыз ету, тұрғын үй қорын тұрақты түгендеу және жалға алушылардың нақты тұруын тексеру, кезекте тұрған азаматтар туралы мәліметтерді және олардың құқықтық мәртебесін уақтылы өзектендіру, жалдау төлемдері бойынша берешекті өндіріп алу жөнінде шаралар қабылдау, сондай-ақ тұрғын үйді негізсіз беруге және тиісті құқығын жоғалтқан адамдардың кезекте сақталуына жол бермеу.
4. Прокурорлық қадағалау актілерін тиісінше қарамау
2026 жылғы 3 сәуірдегі №2-0818-26-00397 прокурорлық қадағалау актілерін тиісінше қарамау фактісі анықталды.
Негізгі бұзушылықтар:
· 8,2 млн теңге мөлшеріндегі жалдау төлемдері бойынша берешекті мемлекет кірісіне өндіріп алу бойынша тиісті шаралар қабылданбаған; 
· ұсыныстың нақты орындалғаны және қабылданған шаралардың нәтижелері туралы прокуратураға толық ақпарат ұсынылмаған; 
· прокурорлық қадағалау актісінің талаптарын тиісінше орындамауға жол берілген. 
Тексеру қорытындысы бойынша бас маман Айтжанова А.С.-ға жалдау төлемдерін мемлекет кірісіне өндіріп алу бойынша тиісті шаралар қабылдамағаны үшін лауазымдық міндеттерін тиісінше орындамағаны себепті басшының 2026 жылғы 10 сәуірдегі №10-л бұйрығымен ескерту түріндегі тәртіптік жаза қолданылды.
Сыбайлас жемқорлық тәуекелі: лауазымды тұлғаның жалдау төлемдерін уақтылы төлеуге және қалыптасқан берешекті өндіріп алуға бақылау жасау жөніндегі міндеттерін тиісінше орындамауы жекелеген жалға алушыларға қатысты шараларды негізсіз қабылдамауға, оларға негізсіз артықшылықтар беруге, сондай-ақ мемлекетке мүліктік залал келтіруге жағдай жасауы мүмкін.
Сыбайлас жемқорлық тәуекелдерін жою бойынша ұсынылатын шара:
Жалдау төлемдерін уақтылы өндіріп алуға және прокурорлық қадағалау актілерінің орындалуына бақылауды күшейту.

5. Нормативтік құқықтық актіні әзірлеу жөніндегі іс-шаралардың уақтылы орындалмауы
Негізгі бұзушылық:
нормативтік құқықтық актіні әзірлеу жөніндегі іс-шараларды белгіленген мерзімдерде уақтылы орындамауға жол берілген. 
Негіз: Қарағанды облысы әкімі аппараты басшысы Е. Ғалиевтің 2026 жылғы 2 маусымдағы №22-6/1330-И хаты.
Қорытындысы бойынша бас маман Шалабаева Н.Т.-ға лауазымдық міндеттерін тиісінше орындамағаны үшін басшының 2026 жылғы 4 маусымдағы №24-л бұйрығымен сөгіс түріндегі тәртіптік жаза қолданылды.
Сыбайлас жемқорлық тәуекелі: нормативтік құқықтық актіні әзірлеу жөніндегі іс-шараларды уақтылы орындамау басқарушылық шешімдерді қабылдауды негізсіз созуға және белгіленген талаптарды орындау кезінде субъективті көзқарас танытуға жағдай жасауы мүмкін.
Сыбайлас жемқорлық тәуекелдерін жою бойынша ұсынылатын шара:
Нормативтік құқықтық актілерді әзірлеу және келісудің белгіленген мерзімдерінің сақталуына бақылауды күшейту.
2. Мүдделер қақтығысын реттеу
Мемлекеттік қызметшілердің жеке істері зерделеніп, жақын туыстарын жұмысқа қабылдау фактілері анықталған жоқ.
Тұрақты негізде Осакаров ауданының әдеп жөніндегі уәкілетті тұлғасы мемлекеттік қызметшілер арасында сауалнама жүргізіп, түсіндіру жұмыстарын жүргізеді. Мүдделер қақтығысы туындаған жағдайда Қазақстан Республикасының «Мемлекеттік қызмет туралы» Заңының 51-бабын басшылыққа алу қажеттілігі түсіндіріледі.
«Осакаров ауданының ТКШ, ЖК, АЖ және ТҮИ бөлімі» ММ-де мүдделер қақтығысын анықтау және реттеу саясаты қабылданған.
Мемлекеттік қызметшілерден орындау кезінде ықтимал мүдделілік туралы хабарламалар түскен жоқ, сондай-ақ талданатын кезеңде басшылық тарапынан бағынысты қызметкерлерге қысым көрсету фактілері тіркелмеген.
«Осакаров ауданының ТКШ, ЖК, АЖ және ТҮИ бөлімі» ММ қызметіндегі сыбайлас жемқорлық тәуекелдеріне ішкі талдау нәтижелері бойынша мүдделер қақтығысын реттеу фактілері анықталған жоқ.
3. Мемлекеттік қызметтер көрсету
1. Мемлекеттік қызмет
Мемлекеттік қызмет:«Ауданаралық (облысішілік қалааралық), ауданішілік, қалалық (ауылдық) және қала маңындағы қатынастарда әлеуметтік маңызы бар қатынастар бойынша автомобиль жолаушылар тасымалын жүзеге асыруға байланысты тасымалдаушының залалдарын субсидиялау».
Қызмет көрсету тәсілі: «Е-лицензиялау» порталы арқылы.
Қызмет көрсету мерзімі: 5 жұмыс күні.
Нәтижесі: субсидия тағайындау туралы хабарлама немесе субсидия тағайындаудан бас тарту туралы дәлелді жауап.
Нысаны: электрондық (толық автоматтандырылған).
Көрсетілген қызметтер саны: 2025 жылы – 26, 2026 жылдың 5 айында – 10.
Сыбайлас жемқорлық тәуекелі:
Белгіленген талаптарға сәйкес келмейтін тасымалдаушыларға ұсынылған құжаттарды тиісінше тексермеу нәтижесінде субсидия беру мүмкіндігі.
Сыбайлас жемқорлық тәуекелдерін жою бойынша ұсынылатын шара:
Құжаттамалық бақылауды күшейту – субсидия беру туралы шешім қабылданғанға дейін тасымалдаушылардың белгіленген талаптарға сәйкестігін және ұсынылған құжаттардың дұрыстығын міндетті түрде тексеруді қамтамасыз ету.
2. Мемлекеттік қызмет
Мемлекеттік қызмет: «Тұрғын үйге мұқтаж азаматтарды есепке қою және кезекке қою, сондай-ақ жергілікті атқарушы органдардың азаматтарға мемлекеттік тұрғын үй қорынан немесе жергілікті атқарушы орган жеке тұрғын үй қорынан жалдаған тұрғын үйден тұрғын үй беру туралы шешім қабылдауы».
Қызмет көрсету тәсілі: «Кезекте.KZ» ақпараттық жүйесі арқылы.
Қызмет көрсету мерзімі: 15 жұмыс күні.
Нәтижесі: кезекке қою туралы хабарлама немесе дәлелді бас тарту.
Нысаны: электрондық (толық автоматтандырылған).
Көрсетілген қызметтер саны: 2025 жылы – 49, 2026 жылдың 5 айында – 0.
Ескерту: мемлекеттік қызмет 2025 жылғы 24 мамырға дейін көрсетілді. 2025 жылғы 24 мамырдан бастап аталған мемлекеттік қызмет көрсетілмейді. 2025 жылы – 49 қызмет, 2026 жылдың 5 айында – 0 қызмет көрсетілген.
3. Мемлекеттік тұрғын үй қорындағы тұрғын үйлерді жекешелендіру
Қызмет көрсету тәсілі: «e-qazyna.kz».
Қызмет көрсету мерзімі: 30 күнтізбелік күн.
Нәтижесі: тұрғын үй комиссиясының тұрғын үйді жекешелендіру туралы шешімі немесе дәлелді бас тарту.
Нысаны: электрондық (толық автоматтандырылған).
Көрсетілген қызметтер саны: 2025 жылы – 9, 2026 жылдың 5 айында – 3.
Сыбайлас жемқорлық тәуекелдері:
Тұрғын үй немесе коммуналдық қызметтер бойынша берешектің бар екендігі туралы ақпаратты жасыру мүмкіндігі – тұрғын үйді жекешелендіру кезінде қолданыстағы берешекті ескермеу мүмкіндігі. 
Сыбайлас жемқорлық тәуекелдерін жою бойынша ұсынылатын шара:
Берешекті автоматтандырылған түрде тексеру – тұрғын үйді жекешелендіру туралы шешім қабылданғанға дейін өтініш берушінің тиісті ақпараттық жүйелер арқылы берешегінің бар-жоғын тексеруді қамтамасыз ету.
Қажетті құжаттардың толық топтамасы болмаған жағдайда тұрғын үйді заңсыз жекешелендіру мүмкіндігі – лауазымды тұлға міндетті құжаттардың жекелеген түрлері болмаған жағдайда заңсыз сыйақы үшін құжаттарды қабылдап, жекешелендіруді рәсімдеуі мүмкін. 
Сыбайлас жемқорлық тәуекелдерін жою бойынша ұсынылатын шара:
Құжаттардың толықтығын бақылау – жекешелендіру туралы шешім қабылданғанға дейін барлық қажетті құжаттардың болуын және белгіленген талаптарға сәйкестігін міндетті түрде тексеруді қамтамасыз ету, тексеру нәтижелерін ақпараттық жүйеде тіркеу.
4. Мемлекеттік қызмет
Мемлекеттік қызмет: «Ағаштарды кесуге рұқсат беру».
Қызмет көрсету тәсілі: «Е-лицензиялау» порталы арқылы.
Қызмет көрсету мерзімі: 10 жұмыс күні.
Нәтижесі: ағаштарды кесуге рұқсат беру немесе мемлекеттік қызмет көрсетуден бас тарту туралы дәлелді жауап.
Нысаны: электрондық (толық автоматтандырылған).
Көрсетілген қызметтер саны: 0.
Сыбайлас жемқорлық тәуекелдері анықталған жоқ.

5. Мемлекеттік қызмет
Мемлекеттік қызмет: «Қауіпті техникалық құрылғыларды есепке қою және есептен шығару».
Қызмет көрсету тәсілі: «Е-лицензиялау» порталы арқылы.
Қызмет көрсету мерзімі: 3 жұмыс күні.
Нәтижесі: қауіпті техникалық құрылғыны есепке қою немесе есептен шығару туралы хабарлама не мемлекеттік қызмет көрсетуден бас тарту туралы дәлелді жауап.
Нысаны: электрондық (толық автоматтандырылған).
Көрсетілген қызметтер саны: 2025 жылы – 4, 2026 жылдың 5 айында – 2.
Сыбайлас жемқорлық тәуекелі:
Қауіпті техникалық құрылғыны белгіленген талаптарға сәйкес келмеген жағдайда немесе қажетті құжаттар болмаған кезде негізсіз есепке қою немесе есептен шығару мүмкіндігі.
Сыбайлас жемқорлық тәуекелдерін жою бойынша ұсынылатын шара:
Белгіленген талаптарға сәйкестігін тексеру – техникалық құжаттаманы және қауіпті техникалық құрылғының белгіленген талаптарға сәйкестігін міндетті түрде тексеруді, сондай-ақ оны есепке қою немесе есептен шығару туралы шешімді құжаттамалық негіздеуді қамтамасыз ету.
4. Рұқсат беру функцияларын жүзеге асыру
«Осакаров ауданының ТКШ, ЖК, АЖ және ТҮИ бөлімі» ММ рұқсат беру функцияларын жүзеге асырмайды.
5. Бақылау-тексеру функцияларын жүзеге асыру
«Осакаров ауданының ТКШ, ЖК, АЖ және ТҮИ бөлімі» ММ бақылау-тексеру функцияларын жүзеге асырмайды.
6. Бюджеттік және қаржылық қаражаттарды игеру және бөлу
Қаржы-шаруашылық қызмет бағыты бойынша нормативтік құқықтық актілерде анықталған сыбайлас жемқорлық тәуекелдерінің саны – 0 бірлік.
Бөлім жүзеге асыратын мемлекеттік сатып алуларға талдау жүргізілді.
7. Жеке және заңды тұлғалармен шарттар жасасу
Мемлекеттік сатып алулардың жылдық жоспары мемлекеттік сатып алуды жүзеге асыру қағидаларында айқындалған тәртіппен және нысан бойынша әзірленеді, бекітіледі және нақтыланады, есепті кезең ішінде өзгерістер енгізіледі.
ҚР «Мемлекеттік сатып алу туралы» Заңына және мемлекеттік сатып алуды жүзеге асыру қағидаларына сәйкес мемлекеттік сатып алу саласындағы барлық жұмыс Қазақстан Республикасының мемлекеттік сатып алудың веб-порталы арқылы жүзеге асырылады.
Тауарларды, жұмыстарды және көрсетілетін қызметтерді өнім берушілермен шарттар уақтылы жасалады.
2025 жылы бекітілген мемлекеттік сатып алу жоспарына сәйкес тауарларды, жұмыстарды және көрсетілетін қызметтерді сатып алу бойынша 92 мемлекеттік сатып алу жүргізілді.
Мемлекеттік сатып алу нәтижесінде шарттар мынадай тәсілдермен жасалды:
35 – бір көзден алу тәсілімен шартты тікелей жасасу арқылы; 
19 – баға ұсыныстарын сұрату тәсілімен; 
10 – ашық конкурс тәсілімен; 
2 – рейтингтік-балдық жүйені пайдалана отырып конкурс тәсілімен; 
3 – электрондық дүкен арқылы; 
6 – тұрғын үй сатып алу бойынша; 
17 – өтпей қалған сатып алулар бойынша бір көзден алу тәсілімен. 
2026 жылдың 5 айында бекітілген мемлекеттік сатып алу жоспарына сәйкес тауарларды, жұмыстарды және көрсетілетін қызметтерді сатып алу бойынша 48 мемлекеттік сатып алу жүргізілді.
Мемлекеттік сатып алу нәтижесінде шарттар мынадай тәсілдермен жасалды:
23 – бір көзден алу тәсілімен шартты тікелей жасасу арқылы; 
5 – баға ұсыныстарын сұрату тәсілімен; 
7 – ашық конкурс тәсілімен; 
6 – электрондық дүкен арқылы; 
3 – тұрғын үй сатып алу бойынша; 
4 – өтпей қалған сатып алулар бойынша бір көзден алу тәсілімен. 
Сыбайлас жемқорлық тәуекелі: мемлекеттік сатып алуды шартты тікелей жасасу арқылы бір көзден алу тәсілін негізсіз қолдану.
Сыбайлас жемқорлық тәуекелдерін жою бойынша ұсынылатын шара: заңнамада көзделген бір көзден алу тәсілімен сатып алуды қолдану негіздерінің болуын міндетті түрде тексеруді, тиісті мән-жайларды құжаттамалық растауды қамтамасыз ету, сондай-ақ жұмыстардың нақты орындалуына ақы төлеуге дейін бақылауды күшейту.
8. Ақпараттық жүйелерді әзірлеу және пайдалану
Бөлім ақпараттық жүйелерді әзірлемейді, алайда оларды өз жұмысында тұрақты түрде пайдаланады.
Бөлім мынадай ақпараттық жүйелерде жұмыс істейді: qazyna.kz.
Сыбайлас жемқорлық тәуекелдері анықталған жоқ.
9. Ұйымдастырушылық-басқарушылық қызметтен туындайтын өзге де мәселелер
Сыбайлас жемқорлыққа қарсы іс-қимыл бойынша жұмысты ұйымдастыру
Қазақстан Республикасының «Сыбайлас жемқорлыққа қарсы іс-қимыл туралы» Заңына, Қазақстан Республикасының 2022–2026 жылдарға арналған сыбайлас жемқорлыққа қарсы саясатының тұжырымдамасына және оны іске асыру жөніндегі іс-қимыл жоспарына сәйкес Бөлімде қызметкерлер арасында сыбайлас жемқорлықтың алдын алуға, сондай-ақ сыбайлас жемқорлыққа қарсы заңнаманы Бөлім қызметінде қолданудың тиімділігін арттыруға бағытталған жұмыстар тұрақты түрде жүргізіледі.
Сыбайлас жемқорлыққа қарсы іс-қимыл функциялары жүктелген жауапты тұлғалар бекітілген.
Бөлімнің әкімшілік мемлекеттік қызметшілерінің құқықтық білім деңгейін арттыру және сыбайлас жемқорлыққа қарсы мәдениетін қалыптастыру мақсатында мемлекеттік қызмет, сыбайлас жемқорлыққа қарсы заңнама және мемлекеттік қызметшілердің қызметтік әдеп нормаларын сақтау мәселелері бойынша құқықтық оқыту жүргізіледі.
«Халық үніне құлақ асатын мемлекет» тұжырымдамасын іске асыру мақсатында мемлекеттік қызметтер көрсету мәселелері бойынша азаматтарды қабылдау тұрақты түрде ұйымдастырылады.
Бөлім басшысының азаматтарды қабылдау кестелері жарияланған.
Мемлекеттік қызметшілер тарапынан құқық бұзушылықтардың алдын алу, олардың лауазымдық өкілеттіктерін жеке мақсатта немесе өзге де қызметтік емес мүдделерде пайдалануына жол бермеу мақсатында бөлімде азаматтардың сапалы мемлекеттік қызметтерді алуға кепілдік берілген тең қолжетімділігін қамтамасыз ету бойынша шаралар қабылданады.
Осы мақсатта бөлімнің веб-сайтында және әлеуметтік желілерде халық үшін мемлекеттік қызметтер көрсету тәртібі, сондай-ақ шағымдану тәртібі туралы ақпарат орналастырылған, «Instagram» әлеуметтік желісінде тікелей эфирлер аясында түсіндіру жұмыстары жүргізіледі.
Мемлекеттік органдармен азаматтардың тікелей байланысын сыбайлас жемқорлық көріністерінің туындауына жағдай жасайтын фактор ретінде болдырмау мақсатында электрондық үкімет порталы арқылы өтініш берудің артықшылықтары туралы азаматтарға түсіндіру жұмыстары жүргізіледі.
«Осакаров ауданының тұрғын үй-коммуналдық шаруашылығы, жолаушылар көлігі, автомобиль жолдары және тұрғын үй инспекциясы бөлімі» ММ көрсеткен мемлекеттік қызметтердің сапасына шағымдар түскен жоқ.
Мүдделер қақтығысының алдын алу мақсатында бөлім мемлекеттік қызметшілеріне жақын туыстардың бірлесіп жұмыс істеуіне жол бермеу, мемлекеттік сатып алуды жүзеге асыру кезінде, жеке және заңды тұлғалардың өтініштерін қарау барысында, сондай-ақ тұрғын үй комиссиясының жұмысында шешім қабылдау кезінде артықшылық беруге жол бермеу мәселелері бойынша түсіндіру іс-шаралары жүргізіледі.
Бөлімнің барлық мемлекеттік қызметшілері мемлекеттік қызметті өткеруге байланысты шектеулерді қабылдаған. Қызметкерлердің сыбайлас жемқорлыққа қарсы шектеулерді сақтамау фактілері анықталған жоқ.
Қызметкерлердің жеке табыс салығы және мүлік бойынша декларацияларды уақтылы тапсыруы қамтамасыз етілген.
Жеке және заңды тұлғалардың шағымдарына, сондай-ақ бұқаралық ақпарат құралдарындағы Бөлімге және оның лауазымды тұлғалары мен қызметкерлеріне қатысты жағымсыз материалдар мен жарияланымдарға мониторинг жүргізілді. Мониторинг нәтижелері бойынша сыбайлас жемқорлық тәуекелдері анықталған жоқ.
Бөлім қызметкерлерінің құқық бұзушылықтары туралы хабарлау үшін сенім телефоны белгіленген. Сенім телефонының нөмірі бөлімнің ресми интернет-ресурсында жарияланған. Сенім телефонына сыбайлас жемқорлық құқық бұзушылықтары туралы ақпарат түскен жоқ.
10. Қорытынды
1. Сыбайлас жемқорлық тәуекелдеріне ішкі талдау жүргізу барысында 12 сыбайлас жемқорлық тәуекелі анықталды. Олар бойынша тиісті ұсыныстар жоғары тұрған органдарға енгізілетін болады.
2. Жоғарыда баяндалғандардың негізінде жұмыс тобы сыбайлас жемқорлық тәуекелдерінің алдын алу бойынша мынадай ұсыныстар енгізеді:
3. Сыбайлас жемқорлыққа қарсы іс-қимыл мәселелері бойынша тұрақты негізде семинарлар, дөңгелек үстелдер және басқа да іс-шаралар өткізу. 
4. «Осакаров ауданының ТКШ, ЖК, АЖ және ТҮИ бөлімі» ММ қызметінде сыбайлас жемқорлық тәуекелдеріне ішкі талдау жүргізу барысында анықталған сыбайлас жемқорлық тәуекелдерін жою жөніндегі нақты іс-шаралар жоспарын әзірлеу.

